Ο **Μιγκέλ Άνχελ Γκερέρο Μαρτίν** (ισπανικά: *Miguel Ángel Guerrero Martín*, γενν. στις 12 Ιουλίου 1990) είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός για την ανόρθωση.

Σταδιοδρομία
------------

### Αλμπαθέτε

Ο Γκερέρο γεννήθηκε στο Τολέδο της Καστίλλη-Λα Μάντσα. Τα πρώτα του επαγγελματικά ποδοσφαιρικά βήματα τα πραγματοποίησε στην δεύτερη ομάδα της Αλμπαθέτε, με την οποία αγωνίστηκε για δύο χρόνια στην Τερθέρα Ντιβισιόν. Στις 9 Ιανουαρίου του 2010, έκανε το επίσημο ντεμπούτο του με την πρώτη ομάδα, η οποία αγωνιζόταν τότε στην Σεγούντα Ντιβισιόν. Συνολικά, παρέμεινε στην Αλμπαθέτε έως και το 2011. 

### Σπόρτινγκ Χιχόν

 Ο Γκερέρο σε προπόνηση της Σπόρτινγκ Χιχόν, το 2014.
Το καλοκαίρι του 2011, ο Γκερέρο εντάχθηκε στη Σπόρτινγκ Χιχόν, όμως αρχικά αγωνίστηκε στη Β ομάδα, η οποία αγωνιζόταν, εκείνη την περίοδο, στη Σεγούντα Ντιβισιόν Β. Στις 12 Απριλίου του 2012, αγωνίστηκε γα πρώτη φορά με την πρώτη ομάδα, παίζοντας για 25 λεπτά κόντρα στη ΣΝ Νουμάνθια, γνωρίζοντας την ήττα με 0-2, οι οποίες τότε βρίσκονταν στη Σεγούντα Ντιβισιόν. Στις 6 Ιανουαρίου του 2013, στο τοπικό ντέρμπι κόντρα στη Ρεάλ Οβιέδο, για τις Β ομάδες, σκόραρε και τα τέσσερα γκολ, στον θρίαμβο της ομάδας του, η οποία νίκησε 4-1. Περίπου έναν μήνα αργότερα, πέτυχε και το πρώτο του γκολ, με την πρώτη ομάδα της Χιχόν, νικώντας τη Ντεπορτίβο Λούγο 2-1.

Περίπου από το καλοκαίρι του 2013, ο Γκερέρο έγινε κυρίως στέλεχος της πρώτης ομάδας, βοηθώντας τη σεζόν 2014-15, σημειώνοντας 11 γκολ σε 36 αγώνες. Στις 23 Αυγούστου του 2015, έκανε το ντεμπούτο του στην Πριμέρα Ντιβισιόν, σε έναν αγώνα εναντίον της Ρεάλ Μαδρίτης, με τελικό σκορ 0-0. Σημείωσε το πρώτο του γκολ στην Πριμέρα Ντιβισιόν στις 19 Οκτωβρίου, στην ισοπαλία με 3-3 εναντίον της Γρανάδα. Μετά από πέντε χρόνια παρουσίας στον σύλλογο, αποχώρησε το 2016.

### ΚΝ Λεγανές

Στις 27 Ιουνίου του 2016, υπέγραψε διετές συμβόλαιο με τη Λεγανές, η οποία τότε ήταν νεοφώτιστη στην Πριμέρα Ντιβισιόν. Επί δύο σεζόν κατάφεραν να παραμείνουν στην πρώτη κατηγορία, τερματίζοντας στη 17η θέση. Ωστόσο, το καλοκαίρι του 2018 αποχώρησε από την ομάδα, ύστερα από 53 αγώνες πρωταθλήματος και 9 γκολ. 

### Ολυμπιακός

Στις 13 Ιουνίου 2018, ο Γκερέρο μετακόμισε για πρώτη φορά στη σταδιοδρομία του στο εξωτερικό, αφού υπέγραψε τριετές συμβόλαιο με τον Ολυμπιακό. Στις 9 Αυγούστου, σκόραρε στην εντός έδρας νίκη με 4–0 εναντίον της Λουκέρνης για τον τρίτο προκριματικό γύρο του Γιουρόπα Λιγκ.

Στις 30 Ιουλίου 2019, σκόραρε στην εντός έδρας νίκη με 4–0 εναντίον της Βικτόρια Πλζεν στον δεύτερο προκριματικό γύρο του Τσάμπιονς Λιγκ.

#### ΚΝ Λεγανές (δανεισμός)

Στις 31 Ιανουαρίου 2020, μετακινήθηκε με εξάμηνο δανεισμό στην ΚΝ Λεγανές.

Παραπομπές
----------

1. ↑  Sin fútbol y sin goles en Huelva (No football and no goals in Huelva); Marca, 9 Ιανουαρίου 2010 (στα ισπανικά)
2. ↑  El Sporting B se acerca a Guerrero (Sporting B near Guerrero); El Comercio, 6 Ιουλίου 2011 (στα ισπανικά)
3. ↑  Numancia, 2; Sporting, 0 Αρχειοθετήθηκε 2014-02-22 στο Wayback Machine.; Σπόρτινγκ Χιχόν, 19 Αυγούστου 2012 (στα ισπανικά)
4. ↑  El Sporting B golea al Oviedo (4–1) con cuatro goles de Guerrero (Sporting B rout Oviedo (4–1) with four Guerrero goals)[*νεκρός σύνδεσμος*]; Σπόρτινγκ Χιχόν, 6 Ιανουαρίου 2013 (στα ισπανικά)
5. ↑  Guerrero encuentra su sitio (Guerrero finds his place) Αρχειοθετήθηκε 2015-10-02 στο Wayback Machine.; El Comercio, 11 Φεβρουαρίου 2013 (στα ισπανικά)
6. ↑  El Sporting sigue la estela de Betis y Girona (Sporting hot on Betis and Girona's heels) Αρχειοθετήθηκε 2017-10-23 στο Wayback Machine.; Marca, 9 Μαΐου 2015 (στα ισπανικά)
7. ↑  El Sporting remonta al Racing y duerme el sábado como segundo (Sporting complete comeback over Racing and sleep as second on Saturday) Αρχειοθετήθηκε 2018-07-15 στο Wayback Machine.; Marca, 16 Μαΐου 2015 (στα ισπανικά)
8. ↑  El Madrid sigue seco (Madrid are still dry) Αρχειοθετήθηκε 2018-07-10 στο Wayback Machine.; Marca, 23 Αυγούστου 2015 (στα ισπανικά)
9. ↑  Un Sporting muy Guerrero (Quite Warrior ("Guerrero" in English) Sporting) Αρχειοθετήθηκε 2018-07-10 στο Wayback Machine.; Marca, 19 Οκτωβρίου 2015 (στα ισπανικά)
10. ↑  Guerrero, nuevo delantero del Leganés hasta 2018 (Guerrero, new forward of Leganés until 2018) Αρχειοθετήθηκε 2017-05-10 στο Wayback Machine.; ΚΝ Λεγανές, 27 Ιουνίου 2016 (στα ισπανικά)
11. ↑  Οι λεπτομέρειες για Γκερέρο (vid); Gazzetta, 11 Ιουνίου 2018
12. ↑  Olympiacos welcomes Guerrero!; Ολυμπιακός, 13 Ιουνίου 2018
13. ↑  «Ολυμπιακός-Λουκέρνη 4–0». Gazzetta. Αύγουστος 2018. Ανακτήθηκε στις 9 Αυγούστου 2018.
14. ↑  «Ολυμπιακός – Πλζεν 4–0: Διέλυσε τους Τσέχους με μπαλάρα». Sport 24. 30 Ιουλίου 2019. Ανακτήθηκε στις 31 Ιουλίου 2019.
15. ↑  Ολυμπιακός: Η Λεγκανές ανακοίνωσε τον Γκερέρο; www.sport24.gr, 31 Ιανουαρίου 2020

Εξωτερικοί σύνδεσμοι
--------------------

* Προφίλ Μιγκέλ Άνχελ Γκερέρο στο BDFutbol
* (Αγγλικά) Προφίλ Μιγκέλ Άνχελ Γκερέρο στο Soccerway
* Προφίλ στο transfermarkt.com